Държавен вестник, бр. 72, 2019 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  72
ПРАВИЛНИК
за организацията и дейността на Национал­
ния съвет по миграция, граници, убежище 
и интеграция
Раздел I
Общи положения
Чл. 1. С правилника се уреждат организа-
цията и дейността на Националния съвет по 
миграция, граници, убежище и интеграция, 
наричан по-нататък „съвета“.
Чл. 2. Съветът e колективен консултати-
вен орган за формулиране и координация на 
изпълнението на държавните политики в об-
ластта на миграцията, границите, убежището 
и интеграцията.
Раздел II
Структура
Чл. 3. (1) Съветът се състои от председател 
и членове.
(2) Председател на съвета е министърът 
на вътрешните работи.
(3) Членове на съвета са:
1. заместник-министър на вътрешните 
работи;
2. заместник-министър на труда и социал-
ната политика;
3. заместник-министър на правосъдието;
4. заместник-министър на външните работи;
5. заместник-министър на финансите;
6. заместник-министър на образованието 
и науката;
7. заместник-министър на здравеопазва-
нето;
8. заместник-министър на отбраната;
9. заместник-министър на транспорта, ин-
формационните технологии и съобщенията;
10. председателят на Държавната агенция 
за закрила на детето;
11. председателят на Държавната агенция 
за бежанците;
12. заместник-председател на Държавна 
агенция „Национална сигурност“;
13. заместник-председател на Държавна 
агенция „Разузнаване“;
14. директорът на агенция „Митници“;
15. секретарят на Националната комисия 
за борба с трафика на хора;
16. представител на Управителния съвет 
на Националното сдружение на общините в 
Република България;
17. секретарят на съвета.
(4) Поименният състав на съвета се оп-
ределя със заповед на председателя по пред-
ложение на ръководителите на съответната 
институция по ал. 3.
Чл. 4. (1) Информационното, админи-
стративното и техническото обслужване на 
съвета се осигурява от секретариат, който се 
ръководи от секретар.
(2) Секретариатът се обслужва организа-
ционно-технически от структура на Минис-
терството на вътрешните работи (МВР).
(3) Секретар на съвета е служител на МВР, 
който се определя от министъра на вътреш-
ните работи.
Раздел III
Функции
Чл. 5. Съветът:
1. разработва, актуализира и предлага на 
Министерския съвет (МС) стратегически до-
кументи в областта на миграцията, границите, 
убежището и интеграцията;
2. предлага на МС годишни планове за 
изпълнение на стратегическите документи, 
отчети за тяхното изпълнение, както и мерки 
за повишаване на ефективността при управле-
нието на миграцията, границите, убежището 
и интеграцията;
3. дава насоки по изпълнението на поли-
тиките в областта на миграцията, границите, 
убежището и интеграцията на национално, 
регионално и европейско ниво;
4. координира дейността на държавните 
органи, органите на местното самоуправле-
ние и местната администрация, неправи-
телствените и международните организации 
на територията на страната при определяне 
и провеждане на политиката в областта на 
миграцията, границите, убежището и инте-
грацията и при прилагането на съответните 
стратегически документи;
5. прави предложения за изменения на 
нормативни актове с цел по-ефективно про-
веждане на политиките в областта на мигра-
цията, границите, убежището и интеграцията;
6. разглежда и обсъжда програми и ини-
циативи за укрепване на административния 
капацитет на служителите, които работят в 
областта на миграцията, границите, убежи-
щето и интеграцията.
Чл. 6. (1) Председателят на съвета:
1. представлява съвета;
2. свиква заседанията и предлага дневния 
ред;
3. ръководи заседанията и цялостната ра-
бота на съвета;
4. организира и контролира изпълнението 
на решенията на съвета;
5. има право да иска от членовете на съвета 
информация по всички въпроси в областта 
на миграцията, границите, убежището и ин-
теграцията, както и да им предоставя такива 
при поискване от тяхна страна.
(2) В отсъствие на председателя неговите 
функции се изпълняват от оправомощен от 
него член на съвета.
Чл. 7. Секретарят на съвета:
1. координира работата на секретариата 
по информационното и организационно-тех-
ническото обслужване на съвета;